Me!

Me! on yhdysvaltalaisen laulaja-lauluntekijä Taylor Swiftin musiikkikappale, jolla vierailee myös yhtyeen Panic! at the Disco laulaja Brendon Urie. Sen julkaisi Republic Records Swiftin seitsemännen, Lover-studioalbumin johdantosinglenä 26. huhtikuuta 2019. Kappaleen ovat sanoittaneet Swift, Joel Little ja Urie, joista kaksi ensimmäistä myös tuottivat sen. Kappale nauhoitettiin Electric Lady Studiosilla New York Cityssä sekä Golden Age Westissä Aucklandissä vuonna 2018.

"Me!" on lajityypiltään purukumipop ja synthpop-kappale, jonka sanat kertovat itsensä vakuuttamisesta sekä itserakkaudesta. Kappale oli julkaisunsa jälkeen kansainvälinen menestys, sen päästyä Billboard Hot 100-listan sijalle 2. jonka lisäksi se pääsi singlelistan kolmen parhaan joukkoon myös muutamassa muussa valtiossa. Se rikkoi lukuisia ennätyksiä Amazon Musicissa ja se myi Yhdysvalloissa platinaa miljoonalla myydyllä kopiolla.

Kappaleen musiikkivideon ohjasivat Swift sekä Dave Meyers ja se julkaistiin singlen julkaisupäivänä. Videolla nähdään lukuisia piiloviestejä ja se on visuaalisesti värikäs sekä symbolinen siirtymä Swiftin kuudennen, Reputation-studioalbumin synkästä teemasta Loverin positiiviseen teemaan. Video keräsi ensimmäisen vuorokauden aikana 65,2 miljoonaa näyttökertaa, joka teki siitä YouTuben vuorokauden katsotuimman Vevo-videon ohittaen aiempaa ennätystä hallinneen Ariana Granden kappaleen "Thank U, Next" musiikkivideon. Siitä tuli myös YouTuben vuorokauden katsotuin naisartistin musiikkivideo. Video voitti VMA:n vuoden 2019 MTV Video Music Awardsissa kategoriassa "Parhaat visuaaliset efektit".

Lähteet

Vuoden 2019 kappaleet
Taylor Swiftin kappaleet
Yhdysvaltalaiset synthpop-kappaleet